แว๊บมาเดินเล่นอยู่อิออนศรีราชา พอดีคุณป้านัดหลานไว้แหละ แต่หลานสาวผิดเวลาให้คุณป้านั่งหิ้วท้องรออยู่ จนต้องเดินหาอะไรรองท้องซักหน่อยจนไปเจอร้านเล็กๆหน้า Maxvalu เป็นร้านทาโกะยากิ เอาน่า...ไม่หนักมาก กิเสร็จกินข้าวกับหลานได้อีก เขามีสามรสหลายขนาดนะ ปากไวสั่งรสต้นตำรับไปไซส์ s (สามลูก) : 55 บาท สั่งเสร็จเห็นแบบมีรวมรสสามลูก 69 บาท...เสียใจอดชิมครบทุกรสเลย
ร้านนี้ดีตรงเขาทอดใหม่ๆ โรยไข่กุ้งมาซะเยอะ ถ้าเทียบราคาก็โอเคนะ ถูกกว่าในร้านอาหาร (ปกติในร้านสามลูกก็ 69 ประมาณนี้) รสต้นตำรับจะเป็นปลาหมึกหนุบๆ อร่อยดี เสียแต่ว่าใส่มายองเนสมาเยอะไปนิดนึง ใครรีบกินคุณป้าว่ามีปากพองนะเพราะทอดใหม่ๆ ระอุทีเดียว ร้านไม่มีที่นั่งนะถ้าสั่งแบบกินเลยก็เดินเล่นหาที่นั่งแถวนั้นแหละ แต่ถ้าสั่งแบบกลับบ้านเหมือนเขาจะใส่ถ้วยที่มีฝาปิดให้